OBČINA RADENCI

Radgonska cesta 9

9252 Radenci

Na podlagi Odloka o proračunu Občine Radenci za leto 2010 (Uradno glasilo slovenskih občin št. 18/2010, z dne 24. 6. 2010) in 5. člena Pravilnika o sofinanciranju programov humanitarnih organizacij v Občini Radenci (Uradno glasilo slovenskih občin št. 6/08, z dne 3.3.2008) objavlja Občina Radenci

JAVNI RAZPIS

za sofinanciranje programov humanitarnih organizacij 

v Občini Radenci za leto 2010
Predmet razpisa: sofinanciranje programov humanitarnih organizacij iz proračuna Občine Radenci v letu 2010. 

Pogoji, ki jih morajo izpolnjevati izvajalci:

· da imajo sedež v Občini Radenci,

· da imajo vsaj enega aktivnega člana s stalnim prebivališčem v Občini Radenci (v tem primeru se financira po številu članov iz naše občine),

· da so registrirani za opravljanje predlagane preventivne oziroma humanitarne dejavnosti ter da s svojim dosedanjim delom izkazujejo pričakovano kakovost (reference),

· da imajo zagotovljene pogoje (materialne, prostorske, kadrovske, organizacijske) za uresničevanje načrtovanih aktivnosti,

· da imajo urejeno evidenco o članstvu, plačano članarino in urejeno vso ostalo dokumentacijo, kot to določa Zakon o društvih ter da so registrirana vsaj eno leto (društva),

· da organizacije/društva, ki ponovno kandidirajo, občinski upravi vsako leto do 31. marca redno dostavijo poslovno poročilo za preteklo leto ter poročilo o namenski porabi dodeljenih sredstev v preteklem letu,

· da opravljajo svojo dejavnost na območju Občine Radenci.

Programi, ki so predmet sofinanciranja:

I. Dobrodelne organizacije (dobrodelni programi, programi pomoči, krvodajalstvo ter programi, namenjeni mladim)

II. Invalidske organizacije (družabništvo, osebna pomoč, storitve ter programi, namenjeni osebam s posledicami invalidnosti ali bolezni) in organizacije za samopomoč. 
*OZ RK Gornja Radgona - kot združenje v razpisu ni zajeto (sofinanciranje iz druge proračunske postavke). KO RK (Radenci, Kapela, Murščak, Janžev Vrh) se na razpis lahko prijavijo s posebnimi programi.
Višina zagotovljenih proračunskih sredstev: 10.000,00 EUR.

Obvezne priloge k prijavi na javni razpis - navedeno v razpisni dokumentaciji.

Razpisna dokumentacija je na voljo od dneva objave, do vključno petka, 20. 7. 2010, do 11. ure in jo lahko dobite v tajništvu občine Radenci (vsak delovni dan med 8. in 11. uro), dosegljiva pa je tudi na spletni strani Občine Radenci – www.radenci.si. 

Dodatna pojasnila v zvezi z razpisno dokumentacijo dobite v tajništvu občine, tel. 02 566 96 10.

Način, mesto in rok za oddajo prijave: ponudniki oddajo prijave ter spremembe in umike prijav s priporočeno pošto na naslov: Občina Radenci, Radgonska cesta 9, 9252 Radenci ali osebno v vložišče naslovnika vsak delovni dan med 8. in 11. uro do dneva in ure, določene kot skrajni rok za oddajo prijave. Ponudba bo šteta kot pravočasna, če bo predložena ali bo prispela po pošti na zgoraj navedeni naslov dne  23. 7. 2010, najkasneje do 11. ure. 

Vse nepravočasno predložene prijave (ne glede na datum oddaje na pošto oz. nepravočasno dostavo prijave v primeru osebne dostave) bodo izločene iz postopka odpiranja ponudb in bodo neodprte vrnjene prijavitelju.

Prijavitelj mora prijavo predložiti v zapečateni kuverti. Na ovitku mora biti vidna oznaka: »NE ODPIRAJ - JR HUMANITARNA DRUŠTVA 2010«. Na hrbtni strani mora biti označen naslov pošiljatelja. 
Rok, v katerem bodo prijavitelji obveščeni o izidu: v roku 30 dni od roka za oddajo prijave - s sklepom.

Številka: 609-00002/2010
Radenci, 23. 6. 2010

